**ELŐTERJESZTÉS**

**Szombathely Megyei Jogú Város Közgyűlésének 2022. szeptember 29-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2022. I. félévi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. 2022. I. félévi beszámolója és 2022. évi üzleti tervének módosítása (1/a és 1/b. sz. melléklet)*

A SZOVA Nonprofit Zrt. 2022. első félévében 2,649 milliárd Ft árbevétel mellett 313 millió forint üzemi és 293 millió Ft adózás előtti nyereséget ért el. Az ingatlanértékesítések hatását kiszűrve az árbevétel 1,959 milliárd Ft, az üzemi eredmény 48 millió Ft veszteség lett volna.

2022-ben a külső gazdasági környezet több szempontból is rendkívül kedvezőtlenül alakult a cég számára. Miközben az infláció hatására az anyagköltségek és az igénybe vett szolgáltatások költségei 40 %-ot meghaladó mértékben növekedtek, a munkaerő megtartása érdekében pedig 20 %-os béremelést történt, az önkormányzati gazdasági társaságokra 2021. év elejétől 2022. június 30-ig díjemelési tilalom vonatkozott. Ez azt jelenti, hogy a növekvő költségeket nem lehetett a szolgáltatási díjakba beépíteni és a vevőkre tovább hárítani. Emiatt a korábban nyereséges tevékenységek egy része veszteségessé vált, másik részük nyeresége pedig jelentősen lecsökkent.

A jövőre vonatkozó kilátások még rosszabbak, mivel az egy éves szerződéseknek köszönhetően az első félév során a villamos energia és a földgáz áremelkedése még csak korlátozottan éreztette hatását, és az üzemanyag egy részét is a piaci árnál olcsóbban tudta a cég beszerezni – a második félévben ezek a kedvezmények már nem érvényesülnek.

A 2022. évi üzleti terv középpontjában a fizetőképesség megőrzése és az ehhez szükséges intézkedések álltak. Az első félév során elsősorban a Szombathelyi Pingvinek Jégkorong Klub által visszafizetett 300 millió forint rövid lejáratú kölcsön és a Szomhull Nonprofit Kft. által fizetett alvállalkozói díj biztosította a társaság likviditását.

A második félévben, a díjemelési tilalom megszűnését követően a piaci szolgáltatások díjait megemelték. A devizakötvény biztosítéki rendszerének könnyítése érdekében kérelemmel fordult a társaság az OTP Bank Nyr.t-hez, az önkormányzati ingatlankezelési tevékenység finanszírozási hiányának kezelése érdekében pedig egyeztetett az önkormányzattal. A tervezett intézkedések a második félévben részben plusz forrásokat teremthetnek és forrásokat szabadíthatnak fel a működési veszteség finanszírozására. A pénzügyi helyzet hosszú távú stabilizálásához a rendszeres tevékenységeknek évi 200-250 millió forint nyereséget kellene termelni.

Az első félévben realizált ingatlanértékesítési bevétel és nyereség részben a Sárdi-ér utcai ipari parki telkek, részben pedig a Homok utcában található, lakásépítésre alkalmas ingatlanok értékesítéséből származik. A jelzáloggal terhelt ingatlanok értékesítésének bevétele a napi működés finanszírozására nem vehető igénybe, azonban ebből az összegből finanszírozható a kötvény esedékes törlesztésének 50 %-a. Az üzleti tervben 120 millió forint értékű, jelzáloggal nem terhelt ingatlan értékesítésével is számolt a társaság. Ezeknek az ingatlanoknak az értékesítésére lefolytatásra került a versenyeztetési eljárást, amely csak a kisebb értékű ingatlanok esetében volt eredményes.

**Összességében 2022. I. félévi beszámolója 15.974.800 eFt mérlegfőösszeget és 293.103 eFt adózott eredményt mutat.**

Az első félév során felmerültek olyan beszerzési, beruházási igények, amelyek a jóváhagyott beruházási tervben nem szerepeltek. A pénzügyi egyensúly védelme érdekében ezeket az igényeket próbálja a társaság úgy kielégíteni, hogy a beruházásokra fordítandó teljes összeg lehetőleg ne változzon.

Önkormányzatunk 2022. május 16-án adásvételi szerződést kötött a Vasi Ingatlanfejlesztő Zrt.-vel a szombathelyi 2689/4 hrsz.-ú ingatlanra parkolók létesítése céljából.

A vételár eladó részére történő megfizetésének a szerződésben vállalt feltétele a vételárhoz és a parkolók építéséhez szükséges központi költségvetési forrás rendelkezésre állása volt, legkésőbb 2022. augusztus 31. napjáig. A kormányzati forrás biztosításáról kormányhatározat nem születetett, azonban a parkolók építésének szükségessége és indokoltsága továbbra is fennáll. Az Önkormányzat tulajdonában álló 2689/3 hrsz.-ú ingatlanon, az Egészségügyi Alapellátó Központ mögötti terület alkalmas 46 db parkoló kialakítására (a mellékelt térképen jelölve). Önkormányzatunk egyeztetést folytatott az Országos Mentőszolgálat és a Markusovszky Egyetemi Oktatókórház képviselőivel a parkolók tekintetében. Az Országos Mentőszolgálat 4 parkoló kizárólagos használatára tart igényt a Sugár úton, amelynek kijelölését a Városstratégiai, Idegenforgalmi és Sport Bizottság tárgyalja a szeptemberi ülésén. A Markusovszky Egyetemi Oktatókórház írásban jelezte, hogy a létesítendő 46 db parkolóhely mindegyikére igényt tart.

Tekintettel arra, hogy a parkoló építése a SZOVA Nonprofit Zrt. beruházásában valósul meg, ezért szükséges a társaság beruházási tervének módosítása az előterjesztés mellékletében foglaltak szerint.

A társaság előterjesztése, a beruházási terv módosítása, és a fejlesztendő parkolókat tartalmazó helyszínrajz az előterjesztés 1/b. sz. melléklete.

A Közgyűlés 251/2022. (VI.27.) Kgy. számú határozata utolsó francia bekezdésének végrehajtásával kapcsolatban felmerült probléma miatt indokolt annak visszavonása.

A társaság Igazgatóságának és felügyelőbizottságának határozata az ülésen kerül ismertetésre.

*b./ Weöres Sándor Színház Nonprofit Kft. (2. sz. melléklet)*

A színház 2022. I. félévi működése az elfogadott üzleti tervben foglaltak szerint alakult. Az első félévben 165 előadás/esemény történt a színházban, amelyeket összesen 22.275 fizető vendég tekintett meg.

A fenntartó által és rajta keresztül folyósított támogatás 252.500 eFt volt, amely teljes egészében rendezésre került pénzügyileg is.

Az árbevétel és egyéb bevétel mindösszesen 364.648 eFt összeget tett ki, amely összegében összhangban van az üzleti tervvel.

A költségek alakulása a következő. Közvetlen anyagköltség 12.166 eFt, alvállalkozói ráfordítás 37.362 eFt, anyagjellegű szolgáltatás 60.391 eFt, bérjellegű ráfordítás és járulékok 178.474 eFt, személyi jellegű ráfordítás 9.233 eFt, értékcsökkenés 14.605 eFt, egyéb kiadás 1.747 eFt volt, összesen 358.064 eFt.

**Összességében a társaság mérlegfőösszege 2022. I. félévre vonatkozóan 438.585 eFt, adózott eredménye pedig 6.584 eFt nyereség.**

A felügyelőbizottság a társaság 2022. I. félévi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság nettó árbevétele 2022. I. félévben 134.555 eFt, az egyéb bevételek összege 181.534 eFt volt.

A társaság 2022. I. félévi összes ráfordítása 316.737 eFt, ebből anyagjellegű ráfordítás 176.975 eFt, személyi jellegű ráfordítás 133.319 eFt, értékcsökkenési leírás 6.219 eFt, egyéb ráfordítás 224 eFt.

**Összességében a társaság 2022. I. félévi beszámolója 327.190 eFt mérlegfőösszeget és 1.865 eFt adózott eredményt mutat.**

A felügyelőbizottság a társaság 2022. I. félévi beszámolóját elfogadta.

*d./ A Szombathelyi Képző Központ Nonprofit Kft. átalakulás miatti üzleti évet lezáró beszámolójának, valamint az AGORA Savaria Nonprofit Kft. beolvadás utáni vagyonmérlegének elfogadása (4. sz. melléklet)*

A Szombathelyi Képző Központ Nonprofit Kft. 2022. június 30. napjával beolvadt az AGORA Savaria Nonprofit Kft.-be. Az átalakuláshoz kapcsolódóan a társaság elkészítette az üzleti évet lezáró egyszerűsített éves beszámolóját 2022.01.01-2022.06-30. közötti időszakra, valamint az AGORA Savaria Nonprofit Kft. a beolvadás utáni vagyonmérlegét.

A beszámoló szerint a Szombathelyi Képző Központ Nonprofit Kft. az üzleti évet 12.226 eFt saját tőkéve, 14.542 eFt mérlegfőösszeggel és -2.538 eFt adózott eredménnyel zárta.

Az AGORA Savaria Kulturális és Médiaközpont Nonprofit Kft. beolvadás utáni vagyonmérlege 33.174 eFt saját tőkét, 4.700 eFt jegyzett tőkét és 341.732 eFt mérlegfőösszeget mutat.

A felügyelőbizottság a beszámolót és a vagyonmérleget elfogadta.

*d./ Fogyatékkal Élőket és Hajléktalanokat Ellátó Közhasznú Nonprofit Kft. (5. sz. melléklet)*

A társaság a 2022. év tervei alapján összesen 616.213 eFt bevétellel számolt, amelynek 50 %-a teljesült az első félévben. A szociális ágazati összevont pótlék támogatás, az állami normatív hozzájárulás a személyes gondoskodást nyújtó ellátásokban, valamint az ellátási szerződés szerinti önkormányzati támogatás időarányosan teljesült.

Béremelés a társaságnál 2022. évben nem volt, kizárólag a minimálbér és garantált bérminimum emelésére került sor.

A társaság adózott eredménye 2022. I. félévben 1.404 eFt lett, amely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel.

A társaság kötelező feladatainak zavartalan működését 2022. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

**Összességében a társaság mérlegfőösszege 2022. I. félévre vonatkozóan 506.991 eFt, adózott eredménye pedig 1.404 eFt nyereség.**

A felügyelőbizottság a társaság 2022. I. félévi beszámolóját elfogadta.

*e./ Vas Megyei Temetkezési Kft. (6. sz. melléklet)*

A társaság pénzügyi helyzetét 2022. I. félévében folyamatosan a stabilitás jellemezte, fizetőképességét a félév folyamán folyamatosan meg tudta őrizni, működése nyereséges volt, bár a nyereség az előző év azonos időszakához képest csökkent.

A társaság nettó árbevétele (204.125 eFt) az előző évi adatokhoz viszonyítva csökkent, ahogy az egyéb bevételek összege is, ami 2.245 eFt volt.

A társaság 2022. I. félévi összes ráfordítása 204.405 eFt, ebből anyagjellegű ráfordítás 79.356 eFt, személyi jellegű ráfordítás 114.515 eFt, értékcsökkenési leírás 7.332 eFt, egyéb ráfordítás 3.202 eFt.

**Összességében a társaság 2022. I. félévi beszámolója 1.052.780 eFt mérlegfőösszeget és 2.537 eFt adózott eredményt mutat.**

A felügyelőbizottság a társaság 2022. I. félévi beszámolóját elfogadta.

*f./ Szombathelyi Parkfenntartási Kft. (7. sz. melléklet)*

A társaság saját tőkéje 2022. I. félévére vonatkozóan 72.938 eFt, az értékesítés nettó árbevétele 212.786 eFt.

A költségek között legjelentősebbek a bérköltségek, bérjárulékok, telephely bérleti díja, rezsiköltségek, amortizációs költségek, iparűzési adó.

Összességében a társaság 2021. I. félévi beszámolója 192.073 eFt mérlegfőösszeget és 23.929 eFt adózott eredményt mutat.

A felügyelőbizottság a társaság 2022. I. félévi beszámolóját elfogadta.

*g./ Savaria Városfejlesztési Kft. (8. sz. melléklet)*

A Kft. 2022. évi üzleti tervében a tervezett éves bevételéből a féléves gazdálkodás során 68 755 eFt realizálódott, ez az éves tervezett bevétel 38,6 %-a. A bevétel a következő tényezőkből tevődik össze:

12 974 eFt belföldi értékesítés árbevétele,

25.500 eFt alapítói támogatás,

4 761 eFt CLLD projekt támogatása

23 686 eFt TOP-6.9.2 projekt támogatása

2 334 eFt aktivált saját teljesítmény értéke (ki nem számlázott projektmenedzsment díjak).

A 2022. I. félév során a ténylegesen felmerült kiadás 68 440 eFt volt (amely a tervezett költség 38,4 %-a), ebből személyi jellegű kiadás 39 718 eFt, értékcsökkenési leírás 860eFt, egyéb ráfordítás 226 eFt.

A Társaság likviditási helyzete jelenleg stabil, de az elmúlt évek során figyelembe vett befejezetlen termelés értéke még mindig magas, 28,9 millió Ft, amely a projektcsúszások miatt ki nem számlázott menedzsment szolgáltatás tételeiből adódik. A bevételek növelése és a pénzügyi egyensúly fenntartása érdekében a jövőben is törekszik a Kft. arra, hogy egyéb más jellegű - projektmenedzsmenten kívüli - tevékenységet is elvállaljon, amelyre a magas szintű szakmai tudással bíró humánerőforrás rendelkezésre áll.

**Összességében a társaság 2022. I. félévi beszámolója 211.869 eFt mértékű mérlegfőösszeget és 315 eFt adózott eredményt mutat.**

A felügyelőbizottság a társaság 2022. I. félévi beszámolóját elfogadta.

*h./ Savaria Turizmus Nonprofit Kft. (9. sz. melléklet)*

A Kft. ügyvezetőjének beszámolója szerint a 2022. első félévi szakmai feladatainak megvalósulását jelentősen befolyásolta a nagyfokú bizonytalanság a turizmus és a gazdaság területén, valamint a jelentősen növekvő szolgáltatási költségek.

A Történelmi Témapark üzemeltetéséről a társaság még nem rendelkezik egész éves tapasztalatokkal, tekintettel arra, hogy 2021. júliusától vette át az üzemeltetést. Az üzemeltetésre új, piaci alapú energiaszolgáltatási szerződést kötött a társaság. Problémát jelent az Aréna u. 8. sz. alatti épületben az Savaria Történelmi Karnevál Közhasznú Közalapítványtól átvett helyiségek rezsiköltsége.

A Kft. működési költségei az általános működéshez igénybe vett szolgáltatásokat és a bérek, bérjellegű kiadásokat tekintve időarányosak.

Két, határon átnyúló projekt 2022. júliusával zárt.

Az első féléves beszámoló pénzügyi adataiból csak részlegesen lehet az Érezd Szombathelyt! programsorozat és a Savaria Történelmi Karnevál előkészületeire következtetni, a bevételek és kiadások teljesülésére a második félévben kerül sor.

**Összességében a társaság 2022. I. félévi beszámolója 147.612 eFt mérlegfőösszeget és 4.379 eFt adózott eredményt mutat.**

A társaság felügyelőbizottságának határozata az ülésen kerül ismertetésre.

*i./ Szombathelyi Távhőszolgáltató Kft. (10. sz. melléklet)*

A társaság féléves értékesítési nettó árbevétele 1.719.661 eFt volt, az éves terv 61,2 %-a. A társaság féléves adózás előtti eredménye 4.766 eFt (az éves terv 16,4 %-a) volt.

A távhőszolgáltató célja felhasználó-központú szolgáltatás kialakítása, amely korszerű és környezetbarát technológiák alkalmazásával biztosítja a fogyasztók számára a gazdaságos, biztonságos és hatékony szolgáltatást.

A 2022-es üzleti terv beruházási terv részében szereplő projektekből kettő új társasház távhőszolgáltatásra történő csatlakoztatása, valamint a távhőhálózat két szakaszának rekonstrukciója jelenleg is zajlik.

A cég pénzügyi helyzete jelenleg stabil, bár a pénzeszköz állomány az év elejéhez képest közel a felére csökkent.

A féléves eredmény jelentősen eltér az üzleti tervben foglaltaktól, azonban ez az eltérés a CO2 elszámolásból fakadóan csupán technikai jellegű.

A társaság fő célkitűzése a 2022-es üzleti év további részében is a szolgáltatás folyamatos, elvárt színvonalú biztosítása.

**Összességében a társaság mérlegfőösszege a 2022. I. félévre vonatkozóan 4.873.910 eFt, adózott eredménye 4.337 eFt nyereség.**

A Felügyelőbizottság határozata az ülésen kerül ismertetésre.

*j./ SZOVA Szállodaüzemeltető Kft. (11. sz. melléklet)*

A SZOVA Szállodaüzemeltető Kft. 2022. első félévi eredménye 399 eFt üzemi és 2.788 eFt adózás előtti veszteség. Árbevétel a tárgyidőszakban nem volt, az üzemi veszteség megegyezik a működéssel összefüggő adminisztratív költségek összegével, a 2.389 eft pénzügyi veszteség pedig a SZOVA Nonprofit Zrt. által nyújtott 75 millió forintos tagi kölcsön első félévi kamatköltségének felel meg.

Az üzleti tervben éves szinten 1.525 eFt működési és 4.560 eFt kamatköltséggel számolt a Kft. – így az első félévi veszteség a tervezettnél kisebb.

A Kft. által megvalósítani szándékozott szálloda engedélyes és kiviteli tervei 2019-ben elkészültek – a tervezésre és a projekt előkészítésre összesen kb. 125 millió forintot fordítottak. A 2019. évi tervezői költségbecslés szerint a kivitelezési költség kb. 4 milliárd forint lett volna. Az ehhez szükséges minimum 1,2-1,6 milliárd forint önerőt a jelenlegi körülmények között Szombathely Megyei Jogú Város Önkormányzata és a SZOVA Nonprofit Zrt. nem tudja biztosítani.

A 2020. év elején kitört és 2021-re is áthúzódó COVID járvány, majd az orosz-ukrán háború és az ezzel összefüggésben kialakult bizonytalan gazdasági környezet kedvezőtlenül érinti a turizmust és különösen a szállodaipart, ami elbizonytalaníthatja a lehetséges befektetőket. Ugyanakkor a szálloda megépítése továbbra is fontos lenne a város számára, ezért 2021. decemberében Szombathely Megyei Jogú Város Önkormányzata felhatalmazta a SZOVA Szállodaüzemeltető Kft. ügyvezetőjét, hogy keressen külső partnert a projekt megvalósításához. Ez jelentheti az elkészült tervek értékesítését, a SZOVA Szállodaüzemeltető Kft-ben lévő üzletrész értékesítését, vagy külső befektető bevonását a SZOVA Szállodaüzemeltető Kft. tőkéjének felemelésével.

2022. év elején 92 eFt összegért elkészült egy, a projektet bemutató brossura a lehetséges befektetők számára, amelyet a Kft. eljuttatott a Magyar Szállodák és Éttermek Szövetségéhez, valamint a Turizmus.com szakmai hírportálhoz, annak érdekében, hogy szakmai rendezvényeiken helyezzék azt ki, valamint kérték, hogy a szállodaberuházások iránt érdeklődő befektetők figyelmét hívják fel a tervezett projektre.

Emellett a SZOVA Szállodaüzemeltető Kft. kisebbségi tulajdonosa, a Service 4YOU Szálloda Befektető Zrt. ügyvezetője is felajánlotta segítségét és közreműködését az értékesítésben.

**Összességében a társaság 2022. I. félévi beszámolója 121.899 eFt mértékű mérlegfőösszeget mutat, adózott eredménye -2.788 eFt.**

A Felügyelőbizottság határozata az ülésen kerül ismertetésre.

*k./ SZOVA-Projekt Projektfejlesztési Kft. (12. sz. melléklet)*

A SZOVA-Projekt Kft. 2022. első félévét 237 eFt üzemi és adózás utáni veszteséggel zárta. A társaságnak az elmúlt hat hónapban árbevétele nem keletkezett, a veszteség megegyezik a cég működéséhez elengedhetetlenül szükséges adminisztratív szolgáltatások díjával.

A SZOVA Nonprofit Zrt. 2021. áprilisában azzal a céllal hozta létre a SZOVA Nonprofit Zrt., hogy az általa megvalósítani tervezett ingatlanfejlesztési projekteket a korábbinál rugalmasabban és költséghatékonyabban valósítsa meg, és az anyacég alaptevékenységeit mentesítse a projektfejlesztések kockázata alól.

Első konkrét feladat a Széll Kálmán utca 24 – Kisfaludy Sándor utca 37. ingatlanokra tervezett lakásépítési projekt megvalósítási koncepciójának kidolgozása lett volna, amely magába foglalja a kivitelezési költségek meghatározását, az önerő biztosításának és a finanszírozás lehetőségének bemutatását, az értékesítési konstrukció kidolgozását. A 2022. évi üzleti tervben célként a kivitelezési költségek megbízható meghatározását tűzte ki a Kft., szakértő bevonásával egy paraméterezhető rendszerben, amely lehetővé teszi az időközben bekövetkező ármozgások figyelembe vételét is. A várható kivitelezési költségek ismeretében lenne megállapítható a minimális értékesítési ár, az önerő és a finanszírozás szükséglet és ezek ismeretében lenne vizsgálható a projekt megvalósíthatósága, életképessége.

A 2022. februárjában kitört orosz-ukrán háború és az ennek nyomán kialakult rendkívül bizonytalan gazdasági környezet azonban olyan helyzetet teremtett, amely megkérdőjelezi a SZOVA Nonprofit Zrt. által tervezett ingatlanfejlesztések megvalósíthatóságát. A külső körülmények hatására a cég forrásai csökkentek, ezért erőforrásait az alaptevékenységek fenntartására, saját helyzete stabilizálására kell fordítani és a projektekhez szükséges önerőt nem tudja biztosítani. Mivel egy általános gazdasági válság kockázata is megjelent, a beruházás megvalósításához szükséges 1,5-2 éves időtávon a fizetőképes kereslet alakulása is bizonytalan.

Ilyen feltételek között egy ingatlanfejlesztési projekt megkezdése, további költségek vállalása túlzott kockázatot jelentene a SZOVA Nonprofit Zrt. számára. Ez magyarázza, hogy az első félév során érdemi tevékenységet nem tudott a Kft. végezni és valószínűsíthető, hogy a helyzet a második félév során sem változik.

**Összességében a társaság 2022. I. félévi beszámolója 2.535 eFt mértékű mérlegfőösszeget mutat, adózott eredménye -2.37 eFt.**

A Felügyelőbizottság határozata az ülésen kerül ismertetésre.

*l./ SZOMHULL Szombathelyi Hulladékgazdálkodási Közszolgáltató Nonprofit Kft. (13. sz. melléklet)*

A Szomhull Nonprofit Kft. mérlegszerkezetét bevétel oldalról legfőbb bevételi forrásként az NHKV Zrt. által folyósított közszolgáltatási díj határozza meg, amelynek idén megállapított, tervezett összege havonta, egyenlő részösszegekben került kifizetésre. A kalkuláció során bázisértéknek a tárgyévet megelőző év szolgáltatási díj 1/12-ed részének 75 %-át vették alapul.

Az NHKV Zrt. által ezzel a számítási módszerrel folyósított szolgáltatási díj a költségek 69%-át fedezte. A fennmaradó rész, ahogy az előző években is zajlott, díjkompenzáció útján kerül kipótlásra. Júliusban a várható díjkorrekció ~ 200 millió forint. A tavalyi évben éves szinten az alapdíj és a kompenzáció összesen fedezte az alvállalkozói díjat, és a társaság saját költségeit, így az év pozitív mérleggel zárult.

A Pest Megyei Kormányhivatal által kiadott „minősítési engedély”, a 2012.évi CLXXXV. törvény előírásainak megfelelően, a PE/KTFO/04517-2/2022. ügyiratszámon hosszabbításra került, így a Kft. közszolgáltatási tevékenységét zavartalanul folytathatja, a törvényi előírásoknak megfelelően.

Idén a Magyar Energetikai és Közmű-szabályozási Hivatal határozata alapján a társaság megfelel a 2022. évi Országos Hulladékgazdálkodási Közszolgáltatási tervben foglalt előírásoknak, és „megfelelőségi véleményt” állított ki. Így az engedélyeket tekintve mind a Pest Megyei Kormányhivatal által kiadott minősítési engedéllyel, mind az Országos Környezetvédelmi és Természetvédelmi Főfelügyelőség által kiadott nem veszélyes hulladékok országos szállítására és gyűjtésére vonatkozó engedéllyel, mind pedig a már említett „megfelelőségi véleménnyel” is rendelkezik a Kft.

A „megfelelőségi vélemény” feltétel a KEHOP 3.2.1. az Önkormányzat által pályázaton nyert, közel egymilliárd forint értékű eszközbeszerzés realizálásához is.

Bizonytalansági faktor a cég jövőjére nézve a tavalyi évben történt Hulladéktörvény módosítás, amelynek értelmében a koncessziós rendszer bevezetésének elemével bővült a jogszabály. Még mindig nem teljesen világos, hogy a koncesszor milyen formában fog belépni az iparágba, és hogy ezáltal milyen változásokat generál.

Szintén évek óta húzódó probléma, hogy Szombathely Megyei Jogú Város Önkormányzata által folyósított tagi kölcsön visszafizetésére nem került sor. Erre a magyarázat, hogy bár az NHKV térítései jelenleg elégségesek ahhoz, hogy újabb tagi kölcsönt ne kelljen felvenni, viszont nem elégséges ahhoz, hogy a jelenlegit akárcsak törleszteni tudja a Kft.

**Összességében a társaság mérlegfőösszege 2022. I. félévre vonatkozóan 911.133 eFt, adózott eredménye pedig 3.637 eFt.**

A felügyelőbizottság határozata az ülésen kerül ismertetésre.

*m./ VASIVÍZ ZRt. 2022. I. félévi beszámolója és tájékoztató a villamos energia és földgáz beszerzésről (14. sz. melléklet)*

A társaság 2022. I. félévi korrigált összes bevétele 4 115 972 eFt, a tervezett összeg 50,3 %-a. Ezen bevétel ivóvíztermelés és -szolgáltatásból, szennyvízelvezetés és -tisztításból, ipari vízszolgáltatásból, fürdőszolgáltatásból, építőipari tevékenységből, exportértékesítésből, pénzügyi bevételekből tevődik össze.

Az I. félév korrigált összes költsége és ráfordítása 4 460 267 eFt, a tervezett összeg 50,9 %-a.

Az elsődleges tevékenységek I. félévi vesztesége az üzleti tervnek megfelelően alakult, a tervhez viszonyítva 48,2%, adózás előtti együttes eredménye –380 900 eFt. , a másodlagos tevékenységek együttes eredménye 42 234 eFt (23,7%), ebből a fürdőtevékenység eredménye –139 517 eFt (86,3%).

**Összességében a társaság mérlegfőösszege 2022. év I. félévében 5.914.030 eFt, adózott eredménye – 328.900 eFt.**

A beszámoló a bevételek és kiadások, valamint az eredmény bemutatásán túl kitér a társaság által végzett fejlesztések, beruházások, építési tevékenység, eszközfenntartás és hibaelhárítás, vízminőség, szennyvíztisztítás, környezetvédelem és hatósági ellenőrzés körében tett intézkedések, valamint a létszám- és bérgazdálkodás részletes ismertetésére is.

Az Igazgatóság és a Felügyelőbizottság a társaság 2022. I. félévi beszámolóját elfogadta.

A Zrt. vezérigazgatósának mellékelt levele részletes tájékoztatást ad a társaság villamos energia és földgáz beszerzéséről, amely alapján egyértelműen megállapítható, hogy az alaptevékenység ellátásához, az üzemeltetéshez, működéshez nélkülözhetetlen az energiahordozók biztosítása, ezért a villamosenergia várható árnövekedése miatti többletköltségeket a VASIVÍZ ZRt. 2023. évi üzleti tervében, a földgáz energia várható árnövekedése miatti többletköltségét a VASIVÍZ ZRt. 2022. és 2023. évi üzleti tervében mindenképpen szerepeltetni szükséges.

**II. Javaslat a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának módosítására *(15. sz. melléklet)***

A FÉHE Nonprofit Kft. ügyvezetője az alapító okirat módosítására tett javaslatot, amely szerint a társaság telephelyei közül a Szombathely, Kolozsvár u. 27. szám alatti hajléktalanok otthona törlésre kerül, valamint a telephelyek közé felvételre kerül a Lovas u. 23. szám alatti ingatlan. Emellett az alapító okirat I. 9. pontjából a hajléktalanok otthona törlése kerül.

A felügyelőbizottság az alapító okirat módosítást jóváhagyta.

**III. Javaslat a SZOMHULL Szombathelyi Hulladékgazdálkodási Közszolgáltató Nonprofit Kft. társasági szerződésének módosítására**

A SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetője a társasági szerződés módosításának jóváhagyása érdekében fordult Önkormányzatunkhoz. A létesítő okirat módosítását a társaság székhelyének változása indokolja, amely szerint a jelenlegi székhely, Szombathely, Welther Károly u. 4. helyett a társaság új székhelye a Szombathely, Boglárka u. 2. lesz.

A Kft. társasági szerződése módosításának jóváhagyása Szombathely Megyei Jogú Város Önkormányzatának vagyonáról szóló 40/2014. (XII.23.) önkormányzati rendelet 19. § (1) aj) alpontja alapján a Közgyűlés hatáskörébe tartozik.

Fentiekre tekintettel kérem a Tisztelt Közgyűlést, hogy a társasági szerződés módosítását javasolja a társaság taggyűlése számára elfogadásra és hatalmazza fel a polgármestert és a SZOVA Nonprofit Zrt. vezérigazgatóját arra, hogy a döntést a társaság taggyűlésén képviselje.

A felügyelőbizottság határozata az ülésen kerül ismertetésre.

**IV. Javaslat a fedett jégcsarnok hosszú távú üzemeltetéséről szóló döntés meghozatalára *(16. sz. melléklet)***

A Közgyűlés a 223/2022. (VI.27.) Kgy. számú határozatában úgy határozott, hogy a SZOVA Nonprofit Zrt. és a Szombathelyi Pingvinek Jégkorong Klub közötti együttműködési megállapodás akként módosuljon, hogy a Szombathelyi Pingvinek Jégkorong Klub 2022. szeptember 30-ig a korábbi feltételekkel üzemeltesse tovább a jégcsarnokot. Tekintettel arra, hogy az energiaárak emelkedésének későbbi hatásai nem ismertek, a hosszú távú üzemeltetésre vonatkozóan megalapozott döntés továbbra sem hozható.

Ezért javaslom, hogy a SZOVA Nonprofit Zrt. és a Szombathelyi Pingvinek Jégkorong Klub közötti együttműködési megállapodás akként módosuljon, hogy a Szombathelyi Pingvinek Jégkorong Klub 2022. december 31-ig a társaság előterjesztésében foglalt feltételekkel, a mellékletként csatolt megállapodás szerint üzemeltesse tovább a jégcsarnokot.

**V. Javaslat az ARENA Savaria tetőszerkezetének felújításához szükséges fedezet biztosítására**

A Szombathelyi Sportközpont és Sportiskola Nonprofit Kft. az Aréna Savaria multifunkcionális sportcsarnok tetőszerkezetének felújítására vonatkozóan rendelkezik az MKOSZ jóváhagyó határozatával. A 2021. 05.31-én jóváhagyott bruttó 92.747.620 Ft összeg nem elegendő a beruházás megvalósításához. A közbeszerzési eljárás alapján a legalacsonyabb ár nettó 134.249.692,- Ft, vagyis a teljes költség 170.497.109,- Ft.

A tetőszerkezet kritikus állapota miatt a felújítás azonnali megkezdése elengedhetetlen volt, már zajlanak a munkálatok, a kivitelezés befejezésének határideje 2022.november 30.

Az MKOSZ tájékoztatása szerint a hiányzó TAO feltöltésére a sportfejlesztési program szerint van még lehetőség, de csak 2023. január hónapban. Ezért szükséges a beruházás megvalósításához bruttó 106 millió Ft biztosítása. Az Önkormányzat 2022. évi költségvetésében erre a célra 35 millió Ft áll rendelkezésre, amit támogatás formájában javaslok biztosítani, a fennmaradó összeget, 50 millió Ft-ot pedig tagi kölcsön formájában, 2023. szeptember 30-ig történő visszafizetési kötelezettséggel.

**VI. Javaslat a Szombathelyi Parkfenntartási Kft. részére tagi kölcsön biztosítására**

Szombathely Megyei Jogú Város Önkormányzata és a Szombathelyi Parkfenntartási Kft. között 2021. május 10-én konzorciumi szerződés jött létre a TOP-7.1.1-16-H-ERFA-2020-00783 projektszámon és a „Játszóterek fejlesztése” projektcím alatt támogatást nyert játszóterek (Bem József u. 2., Nagy Lajos-Kodály Zoltán utca és Barátság utca) kivitelezésének megvalósítására.

A konzorciumi szerződés alapján a Bem József u. 2. és a Nagy Lajos-Kodály Zoltán utcai játszóterek felújítása a társaság feladata, amelyre az elnyert támogatás összege 59.999.342,- Ft, amelyből eddig 14.999.835,- Ft támogatási előleg érkezett meg a Kft. bankszámlájára. A közbeszerzési eljárás során megkötött vállalkozási szerződés alapján a vállalkozói díj kifizetésére jelenleg nem áll forrás a társaság rendelkezésére, ezért a támogatási összeg megérkezéséig ügyvezető úr 44.999.507,- Ft tagi kölcsön biztosítását kéri.

Javaslom, hogy a Tisztelt Közgyűlés döntsön a Szombathelyi Parkfenntartási Kft. részére 44.999.507,- Ft összegű tagi kölcsön biztosításáról 2023. május 30. napjáig történő visszafizetési határidővel.

**VII. Javaslat az AGORA Savaria Kulturális és Médiaközpont Nonprofit Kft. által benyújtandó pályázatok jóváhagyására**

Tájékoztatom a Tisztelt Közgyűlést, hogy az AGORA Savaria Kulturális és Médiaközpont Nonprofit Kft. ügyvezetője a Tisztelt Közgyűlés jóváhagyását kérte a Médiatanács által kiírt, alább ismertetett pályázatok benyújtásához.

**1.)**

*Pályázati cél, tartalom:*

Helyi vagy körzeti médiaszolgáltatási jogosultsággal hatósági szerződés vagy nyilvántartásba vétel alapján rendelkező audiovizuális médiaszolgáltatók számára televíziós közéleti magazinműsor, illetve televíziós hírműsor és kulturális magazinműsor készítésének vissza nem térítendő támogatása. A pályázati eljárás célja négy negyedéven keresztül minden hát azonos napján/napjain, azonos időpontban rendszeresen jelentkező közszolgálati célú televíziós műsorszám támogatott időszakban történő folyamatos készítésének és adásba szerkesztésének vissza nem térítendő támogatása, ütemezett elő-és utófinanszírozás formájában.

*Pályázni jogosultak* azok a magyarországi médiaszolgáltatók, akik hatósági szerződés vagy nyilvántartásba vétel alapján lineáris közösségi médiaszolgáltatási jogosultsággal rendelkeznek és a közösségi médiaszolgáltató tevékenységet a pályázat benyújtása előtt már legalább 3 hónapja ténylegesen gyakorolnak. Ez alapján az AGORA Savaria Nonprofit Kft. jogosult a pályázat benyújtására.

*Az igényelhető támogatás*: az állandó műsorszám egy adására elnyerhető maximális támogatás összege közéleti magazin esetében 60.000 Ft, hírműsor esetén 40.000 Ft, kulturális magazin esetén 40.000 Ft. A támogatási intenzitás mértéke max. 67 %.

A megvalósítás időtartama 2023. február 1. – 2024. január 30.

A pályázati díj összege bruttó 95.250 Ft.

Pályázat kódszáma: TVALLANDÓ2022

Benyújtási határidő: 2022. szeptember 13.- 2022. október 13.

A pályázat önerejét a társaság saját erőből, a 2022. évi költségvetése terhére biztosítja, az további önkormányzati forrást nem igényel.

**2.)**

*Pályázati cél, tartalom:*

„Art” mozik szakmai programjainak és a programok promóciójának támogatása, az „art” mozik programjainak és közönségkapcsolatainak javítása érdekében.

*Pályázni jogosultak* belföldi „art” mozikat, mozitermeket működtető mozik üzemeltetői, ez alapján az AGORA Savaria Nonprofit Kft. jogosult a pályázat benyújtására.

*Az igényelhető támogatás*: Art mozi termenként az összköltségvetés 80 %-a, de maximum 1,6 millió Ft.

A megvalósítás időtartama 2022. szeptember 1. - 2023. szeptember 30.

A pályázati díj összege bruttó 5.000 Ft.

Pályázat kódszáma: 102185/132

Benyújtási határidő: 2022. szeptember 26.

A pályázat önerejét a társaság saját erőből, a 2022. évi költségvetése terhére biztosítja, az további önkormányzati forrást nem igényel.

**VIII. Javaslat az AGORA Savaria Kulturális és Médiaközpont Nonprofit Kft. 2022. évi üzleti tervének módosítására *(17. sz. melléklet)***

Szombathely Megyei Jogú Város Közgyűlése a 99/2022. (III.31.) Kgy. számú határozatával elfogadta a társaság 2022. évi üzleti tervét. Az elfogadott üzleti terv módosítása az alábbi indokok miatt vált szükségessé:

* a 2022. évi tényadatok alapján indokolt a bevételi és kiadási tervek aktualizálása
* szükséges a személyi jellegű ráfordítások felülvizsgálata a fluktuáció megakadályozása érdekében, valamint a KATA-törvény módosítás miatt
* a felmerülő beruházási igények, az egyéb szolgáltatások költségei
* a Szombathelyi Képző Központtal való egyesülés okán a hozott pénzeszköz üzleti tervbe való beépítése
* az IBD-735 forgalmi rendszámú, 2002-es évjáratú, Ford Transit gépjármű és az NXF- 493 forgalmi rendszámú, 2007-es évjáratú Opel Astra típusú személygépkocsi értékesítése
* a várható rezsiköltségek megnövekedésének üzleti tervbe való beépítése

A társaság a jóváhagyott üzleti tervhez képest további 19,5 M Ft önkormányzati forrásra van szüksége a társaságnak a 2022. évi működéséhez.

A társaság felügyelőbizottsága az üzleti terv módosítását elfogadta.

**IX. Javaslat a SZOVA Nonprofit Zrt. üzemeltetési szerződésének módosítására**

A SZOVA Nonprofit Zrt. bérleménykezelési tevékenységével, valamint annak a cég likviditási helyzetére gyakorolt hatásával kapcsolatban az alábbiakról tájékoztatom a Tisztelt Közgyűlést.

1. Az önkormányzat és a SZOVA Nonprofit Zrt. közötti bérleménykezelési szerződés alapján az Önkormányzatnak követelhető tartozása nem áll fenn. A tevékenység bevételeiről és kiadásairól a cég beszámolójával együtt a következő év májusában elszámol és a keletkezett veszteséget az önkormányzat saját forrásból megtéríti.
2. A tevékenység év közbeni végrehajtásakor a SZOVA Nonprofit Zrt. sajnos nem tudja az ezen célra vezetett bankszámlájáról a saját ingatlankezelési díját leemelni, mivel a tevékenység likviditására az alábbi tényezők hatnak negatívan:

* a társasházaknak kiadott előlegek elszámolása 1 év csúszással jelentkezik
* a tevékenység évek óta veszteséges a növekvő költségek, stagnáló bevételek, kintlévőségek miatt, amely az év közbeni likviditást jelentősen befolyásolja, különösen azért, mert az így keletkező veszteséget az önkormányzat csak a következő év májusában téríti meg.

A kizárólag likviditási feszültség kezelésére javaslom, hogy a bérleménykezelési szerződés akként kerüljön módosításra, hogy egyfajta „előleget” biztosítana az önkormányzat egyszeri alkalommal, 180 millió Ft nagyságrendben, amelynek felhasználását, szükségességét a társaság az éves beszámolójával együtt bemutatná. Amennyiben egyik évben korrekcióra szorul az összeg, a szerződés módosításával bármikor kivitelezhető.

Fenti módosítás jelentős mértékben orvosolná a SZOVA Nonprofit Zrt. ezen tevékenységének likviditásában meglévő hiányosságokat, költségvetési forrást nem igényelne, hiszen nem végleges felhasználáshoz adná az önkormányzat, csak előleg címén kerülne átutalásra az összeg. Az önkormányzat likviditását érintené kizárólag, ami elveszett kamatnyereséget jelentene számunkra, de valószínűleg költségtakarékosabb megoldás, mint a banki likvid hitelek igénybevétele.

Fentiek alapján az üzemeltetési szerződés alábbi módosítását javaslom elfogadásra:

*Üzemeltetési szerződés 2. sz. módosítása*

*„A szerződés III. Gazdálkodási és pénzügyi feladatok fejezet 2. Pénzügyi és számlázási feladatok alfejezete a következő rendelkezéssel egészül ki:*

*A megbízó ingatlanainak fenntartásához szükséges költségekre előlegként a szerződésmódosítás aláírását követő 30 napon belül a megbízott OTP-nél vezetett 11747006-20211226 számú számlájára 180.000.000 Ft-ot átutal. A megbízott az éves beszámolójának mellékletét képező elszámolásban bemutatja az előleg felhasználásnak alakulását.”*

**X. Javaslat a SZOVA Nonprofit Zrt. felügyelőbizottsági tagjának megválasztására**

A Tisztelt Közgyűlés a 73/2020 (II.27.) Kgy. számú határozatában tudomásul vette Szíjártó Győző munkavállalói küldöttként történő delegálását a SZOVA Nonprofit Zrt. felügyelőbizottságába, 5 éves határozott időre, 2020. február 27. napjától 2025. február 25. napjáig. Szijártó Győző munkaviszonya a SZOVA Nonprofit Zrt.-nél 2022. augusztus 29. napján megszűnt.

A Polgári Törvénykönyvről szóló 2013. évi V. törvény 3:125 §. (1) bekezdés szerint a munkavállalói küldött munkaviszonyának megszűnésével felügyelőbizottsági tagsága is megszűnik.

A fentiek alapján a SZOVA Nonprofit Zrt. Üzemi Tanácsa Varga Imre munkavállalót jelölte munkavállalói küldöttként a SZOVA Nonprofit Zrt. felügyelőbizottságába.

**XI. Javaslat a Savaria Városfejlesztési Nonprofit Kft. 2022. évi üzleti tervének módosítására *(18. sz. melléklet)***

Szombathely Megyei Jogú Város Közgyűlése a 104/2022. (III.31.) Kgy. számú határozatával elfogadta a társaság 2022. évi üzleti tervét. Az elfogadott üzleti terv módosítása az alábbi indokok miatt vált szükségessé.

* Az idei évben bekövetkezett energia árak növekedése a társaság kiadásaira is hatással van, amellyel kalkulálnak az üzleti terv módosításánál, de a pontos számok hiányában egyelőre csak becsülni lehet a növekedés mértékét. A 2022. június hónapban elfogadott 217/2022. (VI. 17.) Korm. rendelet alapján az E.On Áramszolgáltató Kft.-vel korábban kötött szerződés 2022.08.01. napjával megszűnt és a rendelet szerint végső menedékes jogintézmény keretében 2022.12.31-ig az MVM Next Energiakereskedelmi Zrt. biztosítja a villamosenergia-ellátást a június havi egységárhoz képest több mint háromszoros áron. Ennek következményeként a módosított üzleti terv keretében mintegy 250-300 ezer Ft-tal több kiadást tervez a Kft. az iroda működtetésére, valamint jelezte az Önkormányzat felé, hogy csatlakozni kíván az idei évre tervezett közös „villamos energia beszerzés” tárgyú közbeszerzési eljáráshoz. A földgáz vonatkozásában – amennyiben a szolgáltató valamilyen okból kifolyólag nem kerül abba a helyzetbe, hogy változatni tudjon – a társaság jelenleg kedvező helyzetben van, mivel még az energiaárak nagymértékű emelkedése előtt, 2022. április hónapban került meghosszabbításra az MVM NEXT Energiakereskedelmi Zrt-vel a szerződés, amelynek keretében 4,394 Ft / MJ nettó gázdíj egységáron biztosítja a földgázt a következő 3 évben, ami nagyságrendileg nettó 23 ezer Ft havi költséget jelent.
* A TOP-7.1.1-16-2017-00101 projekt (CLLD) keretében az idei évre tervezett eredménykommunikációs tevékenységek átütemezésre kerültek a jövő évre, mert a támogatott 51 db helyi projekt megvalósítása többségében áthúzódik 2023. I. félévre. Az Irányító Hatóság tájékoztatása alapján forráskimerülés esetén engedélyezi a munkaszervezet számára a helyi projektek megvalósításától függetlenül a támogatási szerződés lezárását. Tekintettel arra, hogy a projektben még van rendelkezésre álló forrás a működés folytatásához, a további szakmai segítségnyújtás és tanácsadás érdekében kezdeményezi a Kft. a projekt határidejének meghosszabbítását 2023.06.30. napjáig. Az átütemezés miatt az idei évre tervezett támogatás elszámolása módosításra került.
* A TOP-6.9.2-16-SH1-2018-00001 projekt vonatkozásában 2 db közbeszerzési eljárást tervezett a Kft. lebonyolítani az 1. félév során, de mindkét eljárás első körben eredménytelenül záródott. A „közösségi gyerekjátékok” beszerzés esetében a 2. körös eljárás már eredményes volt, a szerződéskötés 2022.08.23. napján megtörtént. Az elfogadott ajánlati ár magasabb a projekt költségvetésében tervezett összegnél, ezért Támogatási Szerződésmódosítás keretében kezdeményezték - a másik eljárás lezárását követően - a szükséges forrás átcsoportosítását a tartalék sorról. A „közösségteremtő faültetés” beszerzés esetében a 2. eljárás lezárására sikeres eljárást követően előreláthatóan a 4. negyedév elején kerülhet sor, így várhatóan ez a tevékenység nem tud teljeskörűen megvalósulni a kapcsolódó marketing tevékenységgel együtt 2022-ben. A közbeszerzési eljárások eredménytelensége miatt a projekt keretében az idei évre tervezett tevékenységek egy része átütemezésre került, amely jelentős mértékben csökkentette a tervezett anyagjellegű ráfordításokat.
* A társaság – figyelembe véve a KSH által közölt éves bruttó átlagkereset növekedést (15.4%), az infláció emelkedésének gyorsuló ütemét és munkavállalóink teljesítményét – 2022.07.01. napjától eltérő mértékű, de 20 %-ot meg nem haladó bruttó alapbéremelést valósított meg munkavállalói számára.

Az üzleti terv módosítása szerint a társaság 2022. évre várható bevétele 159.930 eFt, a 2022. évre tervezett kiadások együttes összege 159.930 eFt, így összességében az üzleti tervben a társaság 2022. évre várható adózott eredménye 0 Ft.

A társaság felügyelőbizottsága az üzleti terv módosítását elfogadta.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. szeptember 22.**

**/: Dr. Nemény András :/**

**I.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **SZOVA Szombathelyi Vagyonhasznosító és Városgazdálkodási Nonprofit Zrt.** 2022. I. félévi beszámolóját elfogadja.

2. A Közgyűlés egyetért azzal, hogy a szombathelyi 2689/3 hrsz.-ú ingatlanon 46 db parkoló a SZOVA Nonprofit Zrt. saját beruházásában valósuljon meg és ennek érdekében jóváhagyja a társaság 2022. évi üzleti tervében szereplő beruházási terv módosítását az előterjesztés melléklete szerint. A Közgyűlés úgy határoz, hogy TOP-6.6.1-16-SH1-2018-00001 azonosító számú projekt számára biztosított, a Szombathely, Markusovszky L. u. 8. sz. alatti, 2689/3 hrsz. alatti, 8651 m2 fejlesztési területből 1321 m2 területet kivon, illetve lehatárol az előterjesztéshez csatolt helyszínrajz alapján. A Közgyűlés tudomásul veszi, hogy a fejlesztésből kivont zöldterületen, az eredeti terveken jelölt, második ütemű parkolóhely-fejlesztés valósul meg a SZOVA Nonprofit Zrt. saját beruházásában, de a projekttől eltérő céllal, amely miatt szükséges Támogató felé a változást bejelenteni. A Közgyűlés felkéri a polgármestert, hogy az ehhez szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**II.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a 251/2022. (VI.27.) Kgy. számú határozata utolsó francia bekezdését visszavonja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: azonnal

**III.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a **Weöres Sándor Színház Nonprofit Kft**. 2022. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**IV.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése az **AGORA Savaria Kulturális és Médiaközpont Nonprofit Kft.** 2022. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**V.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **Szombathelyi Képző Központ Nonprofit Kft.** 2022.01.01-2022.06-30. közötti időszakra vonatkozó, az átalakuláshoz kapcsolódóan elkészített üzleti évet lezáró egyszerűsített éves beszámolóját 14.542 eFt mérlegfőösszeggel és -2.538 eFt adózott eredménnyel elfogadja.

2. A Közgyűlés az AGORA Savaria Kulturális és Médiaközpont Nonprofit Kft.-nek az átalakulás utáni vagyonmérlegét 4.700 eFt jegyzett tőkével, 33.174 eFt saját tőkével, és 341.732 eFt mérlegfőösszeggel elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VI.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**. 2022. I. félévi beszámolóját elfogadja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**VII.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a **Vas Megyei Temetkezési Kft**. 2022. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**VIII.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a **Szombathelyi Parkfenntartási Kft**. 2022. I. félévi beszámolóját elfogadja.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**IX.**

**Határozati javaslat**

**……/2022. (IX.29.) Kgy. sz. határozat**

Szombathely Megyei Jogú Város Közgyűlése a **Savaria Városfejlesztési Nonprofit Kft**. 2022. I. félévi beszámolóját elfogadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: azonnal

**X.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **Savaria Turizmus Nonprofit Kft**. 2022. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése

**XI.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **Szombathelyi Távhőszolgáltató Kft**. 2022. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Molnár Miklós, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XII.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **SZOVA Szállodaüzemeltető Kft**. 2022. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIII.**

**Határozati javaslat**

**……/2022. (IX.29.) Kgy. sz. határozat**

1. Szombathely Megyei Jogú Város Közgyűlése a **SZOVA-Projekt Projektfejlesztési** **Kft.** 2022. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XIV.**

**Határozati javaslat**

……/2022. (IX.29.) Kgy. sz. határozat

1. Szombathely Megyei Jogú Város Közgyűlése a **SZOMHULL Szombathelyi Hulladékgazdálkodási Közszolgáltató Nonprofit Kft.**2022. I. félévi beszámolóját elfogadásra javasolja a társaság taggyűlésének.

2. A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Taoufik Roland, a társaság ügyvezetője

Nagyné dr. Gats Andrea, a Jogi és Képviselői Osztály vezetője)

Határidő: a társaság taggyűlése

**XV.**

**Határozati javaslat**

……/2022. (IX.29.) Kgy. sz. határozat

1. Szombathely Megyei Jogú Város Közgyűlése a **VASIVÍZ ZRt.** 2022. I. félévi beszámolóját elfogadásra javasolja a társaság Közgyűlésének.

2. A Közgyűlés a VASIVÍZ ZRt. tájékoztatóját a villamos energia és földgáz beszerzésekről, azok gazdasági és üzemeltetési hatásairól tudomásul veszi.

3. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Krenner Róbert, a társaság vezérigazgatója

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése

**XVI.**

**Határozati javaslat**

……/2022. (IX.29.) Kgy. sz. határozat

Szombathely Megyei Jogú Város Közgyűlése a Fogyatékkal Élőket és Hajléktalanokat Ellátó Közhasznú Nonprofit Kft. alapító okiratának módosítását az előterjesztés melléklete szerinti tartalommal jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Németh Klára, a társaság ügyvezetője)

**Határidő:** azonnal

**XVII.**

**Határozati javaslat**

……/2022. (IX.29.) Kgy. sz. határozat

Szombathely Megyei Jogú Város Közgyűlése Szombathely Megyei Jogú Város Önkormányzatának vagyonáról szóló 40/2014. (XII.23.) önkormányzati rendelet 19. § (1) aj) alpontja alapján a SZOMHULL Szombathelyi Hulladékgazdálkodási Közszolgáltató Nonprofit Kft. társasági szerződésének módosítását az alábbiak szerint javasolja a társaság taggyűlése számára elfogadásra:

A társaság székhelye a korábbi 9700 Szombathely, Welther Károly u. 4. szám helyett a következő:

*9700 Szombathely, Boglárka utca 2.*

A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a fenti döntéseket képviselje.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

Taoufik Roland, a társaság ügyvezetője)

**Határidő**: a társaság taggyűlése

**XVIII.**

**Határozati javaslat**

……/2022. (IX.29.) Kgy. sz. határozat

1. Szombathely Megyei Jogú Város Közgyűlése úgy határoz, hogy SZOVA Nonprofit Zrt. és a Szombathelyi Pingvinek Jégkorong Klub közötti együttműködési megállapodás akként módosuljon, hogy a Szombathelyi Pingvinek Jégkorong Klub 2022. december 31-ig az előterjesztés 16. számú mellékletében foglalt feltételekkel üzemeltesse tovább a jégcsarnokot.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Nonprofit Zrt. és a Szombathelyi Pingvinek közötti együttműködési szerződés módosítását aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

**XIX.**

**Határozati javaslat**

……/2022. (IX.29.) Kgy. sz. határozat

1. Szombathely Megyei Jogú Város Közgyűlése úgy határoz, hogy a Szombathelyi Sportközpont és Sportiskola Nonprofit Kft. részére az Aréna Savaria multifunkcionális sportcsarnok tetőszerkezetének felújítására 35 millió Ft vissza nem térítendő támogatást, valamint 50 millió Ft tagi kölcsönt biztosít, amelyet a társaság 2023. szeptember 30. napjáig köteles visszafizetni.

2. A Közgyűlés az 1. pontban rögzítettek alapján az 50.000.000,- Ft összegű tagi kölcsön fedezetét a költségvetési rendelet következő módosítása során biztosítja.

3. A Közgyűlés felhatalmazza a polgármestert a támogatási szerződés és a tagi kölcsön szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kovács Cecília, a társaság ügyvezetője)

**Határidő:** 1. pont: azonnal

2. pont: a költségvetési rendelet következő módosítása

3. pont: 2022. október 1.

.**XX.**

**Határozati javaslat**

……/2022. (IX.29.) Kgy. sz. határozat

1. A Közgyűlés úgy határoz, hogy a Szombathelyi Parkfenntartási Kft. részére 44.999.507,- Ft összegű tagi kölcsönt biztosít, amelyet a társaság 2023. május 30. napjáig köteles visszafizetni.

2. A Közgyűlés az 1. pontban rögzítettek alapján a 44.999.507,- Ft összegű tagi kölcsön fedezetét a költségvetési rendelet következő módosítása során biztosítja.

3. A Közgyűlés felhatalmazza a polgármestert a tagi kölcsön szerződés aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a társaság ügyvezetője)

**Határidő**: 1. pont: azonnal

2. pont: a költségvetési rendelet következő módosítása

3. pont: 2022. október 15.

**XXI.**

**Határozati javaslat**

**........../2022. (IX.29.) Kgy. sz. határozat**

1. Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Médiatanács által kiírt TVALLANDÓ2022 kódszámú felhívásra pályázatot nyújtson be. A pályázati díjak, valamint a 33 % önerő megfizetésére a társaság szokásos működési költségei nyújtanak fedezetet.

2. Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. a Nemzeti Kulturális Alap által kiírt 102185/132 kódszámú felhívásra pályázatot nyújtson be. A pályázati díjak, valamint a 20 % önerő megfizetésére a társaság szokásos működési költségei nyújtanak fedezetet.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Kft. ügyvezetője)

**Határidő:** azonnal

**XXII.**

**Határozati javaslat**

……/2022. (IX.29.) Kgy. sz. határozat

Szombathely Megyei Jogú Város Közgyűlése az AGORA Savaria Kulturális és Médiaközpont Nonprofit Kft. 2022. évi üzleti tervének módosítását jóváhagyja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a társaság ügyvezetője)

**Határidő:** azonnal

**XXIII.**

**Határozati javaslat**

……/2022. (IX.29.) Kgy. sz. határozat

Szombathely Megyei Jogú Város Közgyűlése a SZOVA Nonprofit Zrt. és Szombathely Megyei Jogú Város Önkormányzata között létrejött üzemeltetési megállapodást az alábbiak szerint módosítja:

*„A szerződés III. Gazdálkodási és pénzügyi feladatok fejezet 2. Pénzügyi és számlázási feladatok alfejezete a következő rendelkezéssel egészül ki:*

*A megbízó ingatlanainak fenntartásához szükséges költségekre előlegként a szerződésmódosítás aláírását követő 30 napon belül a megbízott OTP-nél vezetett 11747006-20211226 számú számlájára 180.000.000 Ft-ot átutal. A megbízott az éves beszámolójának mellékletét képező elszámolásban bemutatja az előleg felhasználásnak alakulását.*”

A Közgyűlés felhatalmazza a polgármestert a megállapodás módosításának aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, vezérigazgató)

**Határidő:** azonnal

**XXIV.**

**Határozati javaslat**

**........../2022. (IX.29.) Kgy. sz. határozat**

Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt. Felügyelőbizottságába Varga Imre munkavállalói küldöttként történő delegálását 5 éves időtartamra tudomásul veszi, és felhatalmazza a polgármestert, hogy a társaság Alapszabályának módosítását aláírja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, vezérigazgató)

**Határidő:** azonnal

**XXV.**

**Határozati javaslat**

**........../2022. (IX.29.) Kgy. sz. határozat**

Szombathely Megyei Jogú Város Közgyűlése a Savaria Városfejlesztési Nonprofit Kft. 2022. évi üzleti tervének módosítását jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal